Os cambeos en a mentalidá de a chen ta aprofeitar a teunoloxía
#000000
O bierner pasato, 11 de chulio, o Climate CoLab del MIT (Instituto Teunoloxico de Massachusetts) ufrió un seminario sobre un posible sistema de bosos o mercato d’emisions de carbono ta Estatos Unius.
#000002
O seminario estió en direuto, á trabiés de a web (un “webinar”, termino aparexito de o ligallo de “seminario” + “web”) y ye un atro exemplo de o componén umán que amenista o Rete ta consiguir probeito de as aplicazions y serbizios que ban aparixendo.
#000003
En a prautica, o webinar consistió en un intercambeo de demandas y rispuestas entre tres ripresentans d’istituzions en o tema enerxetico en Estatos Unius, moderatos por un miembro del MIT Climate CoLab.
#000004
Os que siguibános o seminario en direuto á l’atro costao de a pantalla, beyébanos bella cosa asinas:
#000005
O mesmo que pasa con l’amostranza á distanzia o as conferenzias emititas en direuto dende Bruselas, iste seminario no ye teunicamén mica orixinal: camaras de bideo, microfonos, o Rete de banda ampla y un programa ta retrasmitir a charrada.
#000007
unibersidaz y alunnalla en tot o mundo compartiendo conoximiento, como en o caso de l’amostranza unibersal y ubierta;
organos y ripresentans publicos, amostrando a lo ziudadán de traza trasparén y democratica cómo os comisarios europeyos esponen as grans politicas y cómo as collas de treballo discuten cómo se prenerán as grans dezisions;
o, como en o caso del webinar de o Climate CoLab, que puedas beyer, ascuitar y mesmo interautuar con tres altos ripresentans d’organizazions alazetals en materia enerxetica de Estatos Unius, que son con toda confitanza en o cambra d’estar de a suya casa o en “a cambra de l’ordenador”, con una naturalidá de raso que te fan sentir más prosimo á ers que si los estieses ascuitando fablando dende un atril á un auditorio de ziens de presonas.
#000009